NCERT की साइंस बुक में बदलाव के बाद 1800 साइंटिस्ट-टीचर्स ने लिखा था लेटर
NCERT 10th Class Science Book Syllabus Controversy केंद्रीय मंत्री सुभाष सरकार ने शनिवार को कहा कि NCERT की दसवीं क्लास की साइंस बुक से डार्विन के सिद्धांत हटाने को लेकर भ्रामक प्रचार किया जा रहा है।
केंद्रीय मंत्री सुभाष सरकार ने शनिवार को कहा कि NCERT की दसवीं क्लास की साइंस बुक से डार्विन के सिद्धांत हटाने को लेकर भ्रामक प्रचार किया जा रहा है। कोरोना की वजह से बच्चों पर पढ़ाई का बोझ कम किया जा रहा है। अगर कोई बच्चा डार्विन की थ्योरी पढ़ना चाहता है तो यह सभी वेबसाइटों पर मौजूद है।
इसके अलावा 12वीं कक्षा के सिलेबस में भी यह थ्योरी पढ़ाई जा रही है। ऐसे में पाठ्यक्रम में बदलाव को लेकर झूठा प्रचार नहीं होना चाहिए। उन्होंने ये बातें न्यूज एजेंसी ANI से बात करते हुए कहीं।
वैज्ञानिकों-टीचर्स ने ओपन लेटर लिख चिंता जताई थी
दरअसल, हाल ही में दसवीं क्लास की सांइस की किताबों से डार्विन की थ्योरी से जुड़ा चैप्टर हटा दिया गया था। इसके बाद TIFR, IISER और IIT जैसे संस्थानों के 1800 से ज्यादा वैज्ञानिकों, टीचर्स ने एक ओपन लेटर लिखकर इस पर चिंता जताई थी। इसके बाद केंद्रीय मंत्री ने यह प्रतिक्रिया दी है।
उन्होंने कहा कि NCERT ने पिछले साल ही पाठ्यक्रम को कम करने की घोषणा कर दी थी कि दसवीं कक्षा की विज्ञान की किताब में हेरेडिटी एंड इवोल्यूशन चैप्टर को हेरेडिटी से रिप्लेस कर दिया जाएगा। किताब से हटाए गए सबजेक्ट्स में इवोल्यूशन, एक्वायर्ड एंड इनहेरिटेड ट्रेट्स, ट्रेसिंग इवोल्यूशनरी रिलेशनशिप, फोसिल्स, इवोल्यूशन बाय स्टेज, इवोल्यूशन शुड बी इक्वेटिड विथ प्रोग्रेस और ह्यूमन इवोल्यूशन शामिल हैं।
थ्योरी ऑफ इवोल्यूशन में बताया- कैसे हम बंदर से इंसान बने
24 नवंबर 1859 को चार्ल्स डार्विन की किताब 'ऑन द ओरिजन ऑफ स्पेशीज बाय मीन्स ऑफ नेचरल सिलेक्शन' पब्लिश हुई थी। इस किताब में एक चैप्टर था, ‘थ्योरी ऑफ इवोल्यूशन।’ इसी में बताया गया था, कैसे हम बंदर से इंसान बने।
उनका मानना था कि हम सभी के पूर्वज एक हैं। उनकी थ्योरी थी कि हमारे पूर्वज बंदर थे, लेकिन कुछ बंदर अलग जगह अलग तरह से रहने लगे, इस कारण धीरे-धीरे जरूरतों के अनुसार उनमें बदलाव आने शुरू हो गए। उनमें आए बदलाव उनके आगे की पीढ़ी में दिखने लगे।
उन्होंने समझाया था कि ओरैंगुटैन (बंदरों की एक प्रजाति) का एक बेटा पेड़ पर, तो दूसरा जमीन पर रहने लगा। जमीन पर रहने वाले बेटे ने खुद को जिंदा रखने के लिए नई कलाएं सीखीं। उसने खड़ा होना, दो पैरों पर चलना, दो हाथों का उपयोग करना सीखा।
पेट भरने के लिए शिकार करना और खेती करना सीखा। इस तरह ओरैंगुटैन का एक बेटा बंदर से इंसान बन गया। हालांकि, ये बदलाव एक-दो सालों में नहीं आया बल्कि इसके लिए करोड़ों साल लग गए। इसी थ्योरी की वजह से उन्हें दुनियाभर में पहचान मिली।
डार्विन की थ्योरी से जुड़ी अन्य खबरें भी पढ़ें...
हमारे पूर्वज बंदर थे यह बताने वाले चार्ल्स डार्विन का जन्म; पिता कहते थे- बेटा पूरे खानदान की बदनामी कराएगा
पढ़ने-लिखने में उनका मन बिल्कुल नहीं लगता था। उनके पिता चाहते थे कि वे बड़े होकर डॉक्टर बनें, लेकिन उन्हें तो कीड़े-मकोड़े और प्रकृति के बारे में जानने का शौक था। यहां जिनकी बात हो रही है, उनका नाम है चार्ल्स डार्विन। चार्ल्स डार्विन के पिता रॉबर्ट डार्विन और मां सुसान डार्विन दोनों ही जाने-माने डॉक्टर थे। इसलिए वो चाहते थे कि चार्ल्स भी डॉक्टर बनें। पढ़ें पूरी खबर...